**Paziņojums par ietekmes sākotnējā izvērtējuma veikšanu saistībā ar precizētiem risinājumiem Eiropas standarta platuma publiskās lietošanas dzelzceļa infrastruktūras līnijas Rail Baltica trases novietojumā Olaines novadā**

Ietekmes sākotnējais izvērtējums tiek veikts izmaiņām akceptētā darbībā un saistīts ar precizētiem risinājumiem Eiropas standarta platuma publiskās lietošanas dzelzceļa infrastruktūras līnijas Rail Baltica (turpmāk – Rail Baltica) trases novietojumā Olaines novadā, posmā Starptautiskā lidosta “Rīga” - Misa (DTD1, DPS3) no 43+900 km līdz 52+435 km.

Rail Baltica dzelzceļa līnijas un ar to saistītās infrastruktūras būvniecībai ir veikts ietekmes uz vidi novērtējums (turpmāk – Rail Baltica IVN), kas noslēdzās ar akcepta lēmumu 2016. gadā. Par Rail Baltica IVN ietvaros sagatavoto IVN ziņojumu Vides pārraudzības valsts birojs ir izdevis 2016. gada 3. maija atzinumu Nr. 5 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecības ietekmes uz vidi novērtējuma ziņojumu” (turpmāk – Atzinums Nr. 5) un Ministru kabinets ir izdevis 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Rail Baltica ir noteikts nacionālo interešu objekta statuss (Ministru kabineta 2016. gada 24. augusta rīkojums Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica”).

***Paredzētā darbība ir Eiropas standarta platuma publiskās lietošanas dzelzceļa infrastruktūras līnijas Rail Baltica un ar to saistītās infrastruktūras būvniecība 8,535 km garumā Olaines novadā (43+900 km līdz 52+435 km).***

*Paredzētās darbības ierosinātājs ir Latvijas Republikas Satiksmes ministrija, kuru uz pilnvaras pamata pārstāv RB Rail AS (Reģ. Nr. 40103845025), juridiskā adrese: Satekles iela 2B, Rīga, LV-1050. Vides konsultants ietekmes sākotnējā izvērtējuma procedūras īstenošanai ir SIA “Estonian, Latvian & Lithuanian Environment”.*

Paredzētā darbība un vērtējamais Rail Baltica dzelzceļa līnijas un saistītās infrastruktūras posms aptver Rail Baltica un ar to saistītās infrastruktūras būvniecību Olaines novadā. Paredzēts izbūvēt satiksmes infrastruktūras objektus, kas paredzēti Rail Baltica IVN rezultātā akceptētajā darbībā, paredzot dzelzceļa līnijas trajektorijas precizēšanu posmā Starptautiskā lidosta “Rīga” - Misa (DTD1, DPS3) no 43+900 km līdz 52+435 km, sliežu ceļu novietojumu pavirzot uz dienvidiem. Rail Baltica ir paredzēta kā ātrgaitas divsliežu elektrificēta un signalizācijas, telekomunikācijas un vadības sistēmu aprīkota dzelzceļa līnija ar maksimālo projektēto ātrumu 249 km/h (maksimālais ekspluatācijas ātrums 234 km/h) un 1435 mm sliežu platumu.

Pašreizējā projektēšanas stadijā RB Rail AS identificējusi, ka paredzētās darbības realizācija varētu tikt veikta zemes vienību teritorijās, kas norādītas šī paziņojuma pielikumā.

**Informācija par sabiedrisko apspriešanu**

Ietekmes sākotnējā izvērtējuma laikā tiek organizēta sabiedriskā apspriešana, kas norisināsies no **2022. gada** **28. novembra līdz 19. decembrim.** Tās mērķis ir sniegt plašāku informāciju sabiedrībai par paredzēto darbību un tās ietekmi uz vidi. Ņemot vērā Covid-19 infekcijas izplatības pārvaldības likumu, sabiedriskās apspriešanas sanāksme tiks organizēta neklātienes formātā jeb attālināti. **Tiešsaistes videokonference notiks 2022. gada 6. decembrī plkst. 17:00.**

* Tīmekļa saite un pievienošanās instrukcija 2022. gada 5. decembrī tiks publicēta ietekmes sākotnējā izvērtējuma sagatavotāja mājaslapā [www.environment.lv](http://www.environment.lv)
* Ja norādītajā laikā nevarēsiet pievienoties sanāksmei tiešsaistē, Jums būs iespēja noskatīties sanāksmes ierakstu, kas pēc sanāksmes tiks publicēts ietekmes sākotnējā izvērtējuma sagatavotāja mājaslapā www.environment.lv.
* Ja noskatoties ierakstu Jums radīsies papildus jautājumi par plānoto darbību vai ietekmes uz vidi novērtējuma procesu, tos līdz 2022. gada 13. decembrim varēs uzdot, izmantojot elektroniskā pasta adresi railbaltica@environment.lv. Uz šiem jautājumiem sniegsim rakstiskas atbildes, kuras adresātiem nosūtīsim, izmantojot elektronisko pastu.

Ietekmes sākotnējā izvērtējuma materiāli no 2022. gada 28. novembra būs pieejami RB Rail vides konsultanta SIA “Estonian, Latvian & Lithuanian Environment” mājaslapā www.environment.lv. Rakstveida priekšlikumus par paredzētās darbības ietekmi uz vidi aicinām līdz 2022. gada 19. decembrim sūtīt SIA “Estonian, Latvian & Lithuanian Environment (Vīlandes iela 3-6, Rīga, LV-1010 vai uz elektroniskā pasta adresi: railbaltica@environment.lv).

Jautājumu gadījumā par ietekmes sākotnējā izvērtējuma procedūru lūdzam sazināties ar Valsts vides dienesta Atļauju pārvaldi, e-pasts ap@vvd.gov.lv.

**Pielikums. Zemes vienību kadastra apzīmējumu saraksts**

|  |  |  |
| --- | --- | --- |
| **Nr.p.k** | **Zemes vienības kadastra apzīmējums** | **Piederība** |
| 1 | 80800030085 | Juridiska persona |
| 2 | 80800010418 | Juridiska persona |
| 3 | 80800010291 | Fiziska persona |
| 4 | 80800040259 | Pašvaldība |
| 5 | 80800040045 | Valsts |
| 6 | 80800040003 | Fiziska persona |
| 7 | 80800040029 | Fiziska persona |
| 8 | 80800040019 | Fiziska persona |
| 9 | 80800040048 | Valsts |
| 10 | 80800040038 | Valsts |
| 11 | 80800040009 | Fiziska persona |
| 12 | 80800040047 | Valsts |
| 13 | 80800040032 | Fiziska persona |
| 14 | 80800050131 | Valsts |
| 15 | 80800050025 | Juridiska persona |
| 16 | 80800050034 | Juridiska persona |
| 17 | 80800050127 | Fiziska persona |
| 18 | 80800050128 | Fiziska persona |
| 19 | 80800050040 | Pašvaldība |
| 20 | 80800090042 | Pašvaldība |
| 21 | 80800090037 | Pašvaldība |
| 22 | 80800090041 | Valsts |
| 23 | 80800090036 | Juridiska persona |
| 24 | 80800060577 | Valsts  |
| 25 | 80800090004 | Juridiska persona |
| 26 | 80800090064 | Juridiska persona |
| 27 | 80800090011 | Fiziska persona |
| 28 | 80800060575 | Juridiska persona |
| 29 | 80800060580 | Pašvaldība |
| 30 | 80800060576 | Juridiska persona |
| 31 | 80800040017 | Fiziska persona |
| 32 | 80800090017 | Juridiska persona |